Σπυρίδων Χασιώτης

Ο Σπυρίδων Χασιώτης (1864 - 1945) ήταν Έλληνας πολιτικός και γεωπόνος.

Βιογραφικά στοιχεία 

Καταγόταν από το Μονοδένδρι Ζαγορίου. Σπούδασε γεωπονική και διετέλεσε πρώτος διευθυντής της Ανώτατης Γεωπονικής Σχολής καθώς και Διευθυντής της Γεωργικής Σχολής Τίρυνθας κατά την περίοδο 1894 - 1897. Θεωρείται ως ο πατέρας της γεωπονικής επιστήμης στην Ελλάδα.

Το 1922 ίδρυσε το πρώτο αγροτικό κόμμα, το οποίο, όμως, διαλύθηκε γρήγορα. Εξελέγη βουλευτής Ιωαννίνων στις εκλογές του 1926 ενώ στις γερουσιαστικές εκλογές του 1929 εξελέγη γερουσιαστής για τριετή θητεία από τον Εκλογικό Σύλλογο Αγροτών και επανεξελέγη στην ίδια θέση το 1932.

Παραπομπές 

Έλληνες Γερουσιαστές
Βουλευτές Ιωαννίνων
Έλληνες γεωπόνοι